ROKIŠKIO RAJONO SAVIVALDYBĖS TARYBA

SPRENDIMAS

DĖL PRITARIMO ROKIŠKIO RUDOLFO LYMANO MUZIKOS MOKYKLAI DALYVAUTI PARTNERIO TEISĖMIS ANYKŠČIŲ RAJONO SVĖDASŲ JUOZO TUMO-VAIŽGANTO GIMNAZIJOS PROJEKTE „VISOS DIENOS MOKYKLOS PASLAUGŲ PRIEINAMUMO DIDINIMAS“

2024 m. spalio 31 d. Nr.

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projektų finansavimo sąlygų aprašo priedu Nr. 5, patvirtintu 2023 m. kovo 1 d. Lietuvos Respublikos švietimo, mokslo ir sporto ministro įsakymu Nr. V-241 „Dėl 2021-2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“, Rokiškio rajono savivaldybės taryba n u s p r e n d ž i a:

1. Pritarti, kad Rokiškio Rudolfo Lymano muzikos mokykla partnerio statusu dalyvautų rengiant ir teikiant Europos Sąjungos struktūrinių fondų lėšomis finansuojamą Anykščių rajono Svėdasų Juozo Tumo-Vaižganto gimnazijos projektą „Visos dienos mokyklos paslaugų prieinamumo didinimas“ (toliau – Projektas) pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-02-01 „Įgyvendinti įtraukųjį švietimą“ bei, Projektui suteikus finansavimą, dalyvautų jį įgyvendinant.

2. Įgalioti Rokiškio Rudolfo Lymano muzikos mokyklos direktorę Vilmą Steputaitienę pasirašyti jungtinės veiklos (partnerystės) sutartį ir visus kitus su Anykščių rajono Svėdasų Juozo Tumo-Vaižganto gimnazijos projekto „Visos dienos mokyklos paslaugų prieinamumo didinimas“ įgyvendinimu susijusius dokumentus.

Šis sprendimas gali būti skundžiamas Rokiškio rajono savivaldybės tarybai (Sąjūdžio a. 1, 42136 Rokiškis) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Ramūnas Godeliauskas

Danutė Kniazytė